मुंबई: सुपरस्टार सलमान खान की फ़िल्म "टाइगर जिंदा है" ने बॉक्स ऑफिस पर अपनी बादशाहत कायम रखी है. फ़िल्म देश के भीतर 300 करोड़ रुपए से ज्यादा का कारोबार कर चुकी है. रिलीज के पहले हफ्ते में ही फ़िल्म ने 206 करोड़ रुपये की बम्पर कमाई की है. फ़िल्म ने शुरुआती तीन दिनों में 114 करोड़ रुपये की शानदार कमाई की थी. फ़िल्म कारोबार विशेषज्ञ तरन आदर्श के मुताबिक फ़िल्म ने इंडियन बॉक्स ऑफिस पर 16 दिनों में 300 करोड़ रुपए की कमाई की है. फ़िल्म ने रिलीज़ के पहले दिन 34, दूसरे दिन 35 और तीसरे दिन 45 करोड़ रुपये की कमाई की. यह फ़िल्म 22 दिसम्बर को रिलीज हुई। इसमें कैटरीना कैफ भी हैं. यह सलमान की एक फ़िल्म 'एक था टाइगर' का सिकवल है। सलमान की पिछली फिल्म 'ट्यूबलाइट' उम्मीद के मुताबिक कारोबार नहीं कर सकी थी।